Sixten, Benka, Jonte

Sixten, Benka ja Jonte on kolm sõpra Astrid Lindgreni Blomkvisti-lugudes. Nad moodustavad nn Punase roosi, mis peab suviti armutut võitlust Valge roosiga (Anders Bengtsson, Kalle Blomkvist ja Eva-Lotta Lisander), ent kuuik moodustab siiski väljaspool lahinguid sõpruskonna, kus üksteise vastu valitseb usaldus ja abivalmidus.

Sixten, kamba liider ja kolmikust füüsiliselt tugevaim, on linnakse postmeistri poeg. Poiss on kahupäine punapea. Elatakse aiaga eramus. Postmeistri peres on koer Beppo. Poisi isa rakendab Sixtenit sageli vastu selle tahtmist aiatöödel, peamiselt kõnniteede liivatamisel või muru niitmisel. 

Benka kohta mainib kirjanik üksnes, et tal on palju väiksemaid õdesid-vendi. 

Kamba noorim liige, Jonte, elab Timukamäel, vana Greni vahetus naabruses. Ta on oma vanemate ainus poeg ning lisaks korterile Timukamäel on perekonna valduses ka aiamaalapp linnast väljas, mida Jonte vanemad harimas käivad.

Kategooria:Astrid Lindgreni teoste tegelased